العلاج بالبكتريا!البكتريا صنفين نافعة وضارة، الضارة تكون مفيدة ببعض الحالات مثل استخدام سلالات ضعيفة لإنتاج اللقاح، بس حجينا مو هنا..موضوعنا عن البكتريا النافعة بمعظم الحالات، وتحديدا حجينا ع الـ probiotics “live microbes when administered in adequate quantities, confer health benefits on host organisms”هالبروبايوتكس تنوخذ كمكملات أو بالأكل الطبيعي.بعدين هالبكتريا راح تروح لعدة أماكن بالجسم مثل الأمعاء والفم والجلد والجهاز التناسلي.الهن عدة فوائد، منها التنافس على المغذيات nutrients ومواقع الارتباط receptor-binding sites، وإنتاج مواد تقلل من إمكانية نمو الكائنات الضارة، وتحسين وظيفة جهاز الأمعاء.وأيضا تنظيم جهاز المناعة وتفعيل خلاياه بحيث تكون مستعدة لمحاربة الكائنات الضارة، وزيادة إنتاج ال anti inflammatory cytokines السايتوكينات المضادة للالتهاب علمود يصير توازن بين السايتوكينات المضادة للالتهاب والمؤيدة وما يصير رد فعل مبالغ بيه.وتخيل حتى تأثر ع مزاجك!! من خلال إنتاج نواقل عصبية neurotransmitters في الأمعاء (إي نعم أكو شيء اسمه جهاز عصبي معوي) فراح يأثر ع الدماغ ويغيرلك المزاج والسلوك وبدل ما تكون مكتئب وحال الضيم حالك راح البكتريا الكيوت تخليك سعيد والحياة حلوة.