استخدام الأسلحة البيولوجيّة:خلال الحرب الأمريكيّة - الفيتناميّة قامت القوات الأمريكية برشّ أكثر من ٢

استخدام الأسلحة البيولوجيّة:خلال الحرب الأمريكيّة - الفيتناميّة قامت القوات الأمريكية برشّ أكثر من ٢٠ گالون (يعني بالـ ٧٦ مليون لتر) من مجموعة مبيدات عشبية باسم حركي: مبيدات قوس قزح، جان هدفها إن تقضي ع الغابات الكثيفة الي جانت العصابات المسلحة الفيتنامية تختبئ بيها.من ضمن هالمبيدات جان أكو مبيد ومزيل للأوراق النباتية اسمه العامل البرتقالي ويا بلوى العامل البرتقالي، هذا ظلوا ١٠ سنين يرشّون بيه (1961-1971)، هالمبيد يحتوي على مادة تعتبر من أكثر المواد المسرطنة للإنسان، اختصارها TCDD، هالمبيد سوى مصايب والبلوى إنه آثاره بعدها لهسة! سوى سرطانات منها سرطان الدم وسرطانات لمفاوية وسرطان الكبد وتشوهات خلقية وأمراض عصبية وأمراض قلب ومصايب تعد ولا تحصى!هاي عدا عن التأثير ع البيئة أحجي وما أخلص! أكثر من مليونين هكتار من الغابات بفيتنام راحت وانقرضت الحيوانات والنباتات الي جانت هناك وتلوثت التربة والمياه وبعض الحيوانات بحيث من يستهلكهن البشر للآن يتأذى وسالفة ما تخلص، حتى تغييرات بالـgene expression صارت.بعد نهاية الحرب الولايات المتحدة طبعًا ما اعتذرت، قدمت تعويضات لبعض المحاربين الأمريكيين وسوت حملات تنظيف بفيتنام، بس ما تعوضوا الضحايا الفيتناميين لا من الحكومة ولا من الشركات الأمريكية الي انتجت المواد (المحكمة الأمريكية رفضت القضية بحجة عدم وجود دليل قانوني كاف لإثبات المسؤولية المباشرة) ولا اندارلهم بال.