تجديد الأطراف في بعض الحيوانات:تخيل تنقطع ذراعك وتنقهر عليها وبعد فترة تشوف طالعتلك ذراع جديدة ولا ع

تجديد الأطراف في بعض الحيوانات:تخيل تنقطع ذراعك وتنقهر عليها وبعد فترة تشوف طالعتلك ذراع جديدة ولا عبالك صاير شيء، حلوة الدنيا هيج مو؟بعض الحيوانات تجدد أطرافها وبعض المرات حتى أعضاءها الحيوية، حيوان الـAxolotl سمندل المكسيك عنده قدرة تجديد الأطراف والأعضاء الداخلية مثل القلب! وحتى الحبل الشوكي، القرش على الطرف الآخر ميكدر ع ذني بس يكدر يجدد سنونه لحد ما تحين ساعته (لاحظ الفائدة التطورية بالنسبة لكونه حيوان مفترس).زين شنو الميكانيكية ورا هالشيء؟ الجواب سالفة بين سالفتين، ¹ الخلايا المتجددة ممكن تكون ناشئة من الخلايا الجذعية، بأن تتمايز الخلايا الجذعية إلى النوع المطلوب.² أو فد نوع خلايا معينة يلغي التمايز مالته ويرجع إلى كونه خلية جذعية ومن ثم تتمايز إلى النوع المطلوب، باختصار تتحول الخلايا من نوع معين إلى نوع آخر مختلف، يعني العملية لو خطوة وحدة مثل أول نقطة لو خطوتين مثل هنا.